ddrg/super_eurlex huggingface dataset:
Uredba Komisije (ES) št. 378/1999

z dne 19. februarja 1999

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske pridelke in živila

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92, z dne 14. julija 1992, o zaščiti geografskih označb in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 6(3) in (4) Uredbe,

ker so skladno s členom 5 Uredbe (EGS) št. 2081/92 Grčija, Španija in Francija poslale Komisiji vloge za registracijo številnih imen kot označb porekla;

ker je bilo ugotovljeno skladno s členom 6(1) Uredbe (EGS) št. 2081/92, da vloge izpolnjujejo vse njene zahteve, predvsem pa, da so navedene vse informacije v skladu s členom 4 Uredbe;

ker po objavi imena iz Priloge k tej uredbi v Uradnem listu Evropskih skupnosti [3], Komisija ni prejela nobenega ugovora po členu 7 Uredbe (EGS) št. 2081/92;

ker naj se zato ta imena vnesejo v "Register zaščitenih označb porekla in zaščitenih geografskih označb" in se tako zaščitijo na celotnem ozemlju Skupnosti kot zaščitene označbe porekla;

ker Priloga k tej Uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 38/1999 [5],

SPREJELA NASLEDNJO UREDBO:

Člen 1

Imena v priloženi Prilogi se dodajo v Prilogo k Uredbi Komisije (ES) št. 2400/96 in se skladno s členom 6(3) Uredbe (EGS) št. 2081/92 vnesejo v "Register zaščitenih označb porekla in zaščitenih geografskih označb" kot zaščitene označbe porekla (ZOP).

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. februarja 1999

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL C 207, 3.7.1998, str. 2; UL C 201, 27.6.1998, str. 2; UL C 172, 6.6.1998, str. 9; UL C 120, 18.4.1998, str. 12.

[4] UL L 327, 18.12.1996, str. 11.

[5] UL L 5, 9.1.1999, str. 62.

--------------------------------------------------

PRILOGA

PROIZVODI, NAŠTETI V PRILOGI II K POGODBI ES, NAMENJENI ZA PREHRANO LJUDI

Sveže meso in drobovina

ŠPANIJA

Cordero Manchego (ZGO)

Sir

ŠPANIJA

Queso Majorero (ZOP)

Sadje in zelenjava

FRANCIJA

Muscat du Ventoux (ZOP)

Olives cassées de la Vallée des Baux de Provence (ZOP)

Olives noires de la Vallée des Baux de Provence (ZOP)

ŠPANIJA

Avellana de Reus (ZOP)

Chufa de Valencia (ZOP)

DRUGI PROIZVODI, NAŠTETI V PRILOGI II

FRANCIJA

Mošti

Cornouaille (ZOP)

Pays d'Auge/Pays d'Auge Cambremer (ZOP)

GRČIJA

Κρόκος Κοζάνης (Krokos Kozanis) (ZOP)

--------------------------------------------------
UREDBA KOMISIJE (ES) št. 684/1999

z dne 29. marca 1999

o spremembi Uredbe (ES) št. 1484/95 o podrobnih pravilih za izvajanje sistema dodatnih uvoznih dajatev in o določitvi dodatnih uvoznih dajatev v sektorjih perutninskega mesa in jajc ter za albumine iz jajc, in o razveljavitvi Uredbe št. 163/67/EGS

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2771/75 z dne 29. oktobra 1975 o skupni ureditvi trga za jajca1, kakor je bila nazadnje spremenjena z Uredbo Komisije (ES) št. 1516/962, in zlasti členov 5(4) in 15 Uredbe,

ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso3, kakor je bila nazadnje spremenjena z Uredbo Komisije (ES) št. 2916/954, in zlasti členov 5(4) in 15 Uredbe,

ob upoštevanju Uredbe Sveta (EGS) št. 2783/75 z dne 29. oktobra 1975 o skupni ureditvi trga za albumine iz jajc in mleka5, kakor je bila nazadnje spremenjena z Uredbo (ES) št. 2916/95, in zlasti členov 3(4) in 10 Uredbe,

ker je bila Uredba Komisije (ES) št. 1484/956 pred nedavnim spremenjena z Uredbo (ES) št. 493/19997 skladno z odločitvijo, sprejeto v okviru Svetovne trgovinske organizacije, da se dodatna dajatev obvezno določi na osnovi CIF uvozne cene; ker naj se člena 4(2) in 6 uredbe spremenita v skladu s to odločitvijo;

ker naj se začne ta sprememba čimprej uporabljati;

ker so ukrepi, predvideni s to uredbo, v skladu z mnenjem Upravljalnega odbora za perutninsko meso in jajca,

SPREJELA NASLEDNJO UREDBO:

Člen 1

Uredba (ES) št. 1484/95 se spremeni:

1. člen 4(2) se črta;

2. v členu 6 se besedilo navedene v Prilogi I nadomesti z besedilom iz člena 1.

Člen 2

Ta uredba začne veljati na dan objave v Uradnem listu Evropskih skupnosti.

Uporablja se od 25. marca 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. marca 1999

Za Komisijo

Franz FISCHLER

Član Komisije

1 UL L 282, 1.11.1975, str. 49.

2 UL L 189, 30.7.1996, str. 99.

3 UL L 282, 1.11.1975, str. 77.

4 UL L 305, 29.12.1995, str. 49.

5 UL L 282, 1.11.1975, str. 104.

6 UL L 145, 29.6.1995, str. 47.

7 UL L 59, 6.3.1999, str. 15.
SL Uradni list Evropske unije L 232/10

Popravek Uredbe Sveta (ES) št. 2488/2000 z dne 10. novembra 2000 o ohranitvi zamrznjenosti sredstev Miloševiću in z njim povezanim osebam in razveljavitvi uredb (ES) št. 1294/1999 in (ES) št. 607/2000 ter člena 2 Uredbe (ES) št. 926/98

( Uradni list Evropskih skupnosti L 287 z dne 14. novembra 2000 )

(Slovenska posebna izdaja, poglavje 10, zvezek 1, str. 238)

1. Stran 244, Priloga I, 25. vnos:

besedilo:

„Mirčić Miroslav Srbska diaspora“

se glasi:

„Mirčić Miroslav minister za Srbsko diasporo“.

2. Stran 244, Priloga I, 33. vnos:

besedilo:

„Mledenović Slavoljub pomočnik ministra za promet in zveze“

se glasi:

„Mladenović Slavoljub pomočnik ministra za promet in zveze“.

3. Stran 244, Priloga I, 39. vnos:

besedilo:

„Nesovanović Milojko pomočnik ministra za rudarstvo in energetiko“

se glasi:

„Negovanović Milojko pomočnik ministra za rudarstvo in energetiko“.

4. Stran 247, Priloga I, 25. vnos:

besedilo:

„Uglešić Miladin Beograd“

se glasi:

„Uglješić Miladin Beograd“.

5. Stran 247, Priloga I, 37. vnos:

besedilo:

„Aranđelović Zoran Dunavski Industries, Niš“

se glasi:

„Aranđelović Zoran Duvanska Industrija, Niš“.

6. Stran 248, Priloga 1, 5. vnos:

besedilo:

„Božinović Slaviša predsednik SRS Majdanpek, član glavnega odbora SPS“

se glasi:

„Božinović Slaviša predsednik SPS Majdanpek, član glavnega odbora SPS“.

7. Stran 248, Priloga 1, 36. vnos:

besedilo:

„Ðolić Gvozdan predsednik SPS Aleksandrovac“

se glasi:

„Ðolić Gvozden predsednik SPS Aleksandrovac“.

8. Stran 249, Priloga 1, 32. vnos:

besedilo:

„Jakovlević Dušica direktorica Beogradske banke, pristojna za kreditne linije“

se glasi:

„Jakovljević Dušica direktorica Beogradske banke, pristojna za kreditne linije“.

9. Stran 249, Priloga 1, 33. vnos:

besedilo:

„Janacković Zoran veleposlanik ZRJ v Republiki Makedoniji“

se glasi:

„Janacković Zoran veleposlanik ZRJ v Nekdanji jugoslovanski republiki Makedoniji“.

10. Stran 250, Priloga 1, 18. vnos:

besedilo:

„Koprivica Miograd član predsedstva JUL“

se glasi:
Uredba Komisije (ES) št. 354/2000

z dne 16. februarja 2000

o spremembi Uredbe (ES) št. 1547/1999 glede kontrolnih postopkov za pošiljke določenih vrst odpadkov na Kitajsko

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 259/93 z dne 1. februarja 1993 o nadzorovanju in kontroli pošiljk odpadkov znotraj Evropske skupnosti, v Skupnost in iz nje [1], kakor je bila nazadnje spremenjena z Odločbo Komisije 1999/816/ES [2], in zlasti člena 17(3) Uredbe,

ob upoštevanju naslednjega:

(1) Kitajska je 7. decembra 1999 pri Evropskih skupnostih postavila uradno zahtevo za uvoz določenih vrst odpadkov, navedenih v Prilogi II k Uredbi Sveta (EGS) št. 259/93, brez katerega koli kontrolnega postopka, namesto da bi uporabila kontrolni postopek, ki velja za odpadke, navedene v Prilogi IV k navedeni uredbi.

(2) Skladno s členom 17(3) Uredbe (EGS) št. 259/93 je bila uradna zahteva dne 13. decembra 1999 odboru, ustanovljenemu po členu 18 Direktive Sveta 75/442/EGS z dne 15. julija 1975 o odpadkih [3], kakor je bila nazadnje spremenjena z Odločbo Komisije 96/350/ES [4].

(3) Da bi upoštevali nov položaj Kitajske, je treba spremeniti Uredbo Komisije (ES) št. 1547/1999 z dne 12. julija 1999 o določitvi kontrolnih postopkov v skladu z Uredbo Sveta (EGS) št. 259/93, ki se uporabljajo za pošiljke določenih vrst odpadkov v določene države, za katere ne velja dokončni Sklep OECD C(92)39 [5], kakor je bila nazadnje spremenjena z Uredbo (ES) št. 334/2000 [6] –

SPREJELA NASLEDNJO UREDBO:

Člen 1

Priloga D k Uredbi (ES) št. 1547/1999 se spremeni z dodatkom naslednjih vrst odpadkov v poglavju "KITAJSKA" spremeni, kakor sledi:

1. Vse vrste, vključene v oddelku GH ("Trdni odpadki iz plastike").

2. V oddelku GJ (

"Tekstilni odpadki"

):

GJ 110 | 5505 | odpadki (vključno z izčeskom, odpadki iz preje in razvlaknjenimi tekstilnimi odpadki) iz nenaravnih vlaken: |

GJ 111 | 550510 | — sintetična vlakna |

GJ 112 | 550520 | — umetna vlakna |

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. februarja 2000

Za Komisijo

Pascal Lamy

Član Komisije

[1] UL L 30, 6.2.1993, str. 1.

[2] UL L 316, 10.12.1999, str. 45.

[3] UL L 194 25.7.1999, str. 39.

[4] UL L 135 6.6.1996, str. 32.

[5] UL L 185 17.7.1999, str. 1.

[6] UL L 41 15.2.2000, str. 8.

--------------------------------------------------
Uredba Sveta (ES) št. 1080/000

z dne 22. maja 2000

o podpori Začasni misiji Združenih narodov na Kosovu (UNMIK) ter Uradu visokega predstavnika v Bosni in Hercegovini (OHR)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 308 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Na Kosovu in v Bosni in Hercegovini, kjer Skupnost vodi aktivno politiko obnove, pomoči pri vračanju beguncev in razseljenih oseb ter gospodarskega in regionalnega sodelovanja, je mednarodna skupnost ustanovila ustanove za zagotovitev prehodne civilne uprave in izvajanja mirovnih sporazumov, in sicer Začasno misijo Združenih narodov na Kosovu (UNMIK) ter Urad visokega predstavnika v Bosni in Hercegovini (OHR).

(2) Pravočasna namestitev in redno delovanje teh ustanov sta lahko pomembna dejavnika pri optimaliziranju učinkovitosti pomoči Skupnosti, predvidene s to politiko.

(3) Treba je zagotoviti pravni okvir za ureditev finančne pomoči Skupnosti tema dvema ustanovama.

(4) Dejavnosti, omenjene v tej uredbi, spadajo v okvir politike Skupnosti na Kosovu ter v Bosni in Hercegovini, ter so potrebne za dosego enega od ciljev iz Pogodbe. Za sprejetje te uredbe Pogodba ne predvideva drugih pooblastil razen tistih, določenih v členu 308 –

SPREJEL NASLEDNJO UREDBO:

Člen 1

1. Skupnost, v smislu svoje politike obnove, pomoči pri vračanju beguncev in razseljenih oseb ter gospodarskega in regionalnega sodelovanja s Kosovom ter z Bosno in Hercegovino, finančno prispeva k ustanovitvi in delovanju UNMIK (četrti steber) in OHR.

2. Financiranje je v obliki subvencije v proračuna UNMIK in OHR.

Člen 2

1. Dejavnosti, omenjene v tej uredbi, izvaja Komisija.

2. Znesek subvencije, upravičeni izdatki, čas trajanja, postopki izvajanja ter postopki preverjanja upravljanja s subvencijo Skupnosti in njene končne namembnosti so predmet finančnega sporazuma med Komisijo, ki dela v imenu Skupnosti, in prejemnimi organi.

Pogoji takega finančnega sporazuma morajo zagotavljati pravično razdelitev stroškov med Evropsko unijo in drugimi članicami mednarodne skupnosti.

Člen 3

Komisija preverja izvajanje te uredbe in redno poroča Evropskemu parlamentu in Svetu.

Člen 4

Finančni sporazumi in vse pogodbe ali izvedbeni instrumenti, ki bi izhajali iz njih, morajo izrecno predvideti, da lahko Komisija ali ustanove, ki jih pooblasti Komisija, Računsko sodišče in Evropski urad za boj proti prevaram po potrebi izvedejo pregled na kraju samem.

Člen 5

Ta uredba začne veljati dan po objavi v Uradnem listi Evropskih Skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 22. maja 2000

Za Svet

Predsednik

J. Gama

[1] Mnenje z dne 4. maja 2000 (še ne objavljeno v Uradnem listu).

--------------------------------------------------
Uredba Komisije (ES) št. 1338/2000

z dne 26. junija 2000

o dopolnitvi Priloge k Uredbi (ES) št. 2400/96 o vnosu nekaterih imen v Register zaščitenih označb porekla in zaščitenih geografskih oznak, določen v Uredbi Sveta (EGS) št. 2081/92 o zaščiti geografskih oznak in označb porekla za kmetijske pridelke in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Francija poslala Komisiji vlogo za registracijo imena kot geografske oznake.

(2) V skladu s členom 6(1) navedene uredbe je ugotovljeno, da vloga izpolnjuje vse zahteve iz tega člena in zlasti vsebuje vse zahtevane informacije v skladu s členom 4 Uredbe.

(3) Komisija ni prejela nobenega ugovora po členu 7 navedene uredbe glede imena iz Priloge k tej uredbi po objavi v Uradnem listu Evropskih skupnosti [3].

(4) Ime je zato treba vnesti v Register zaščitenih označb porekla in zaščitenih geografskih oznak ter ga zaščititi po vsej Skupnosti kot zaščiteno geografsko oznako.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 1187/2000 [5] –

SPREJELA NASLEDNJO UREDBO:

Člen 1

Ime v Prilogi k tej uredbi se doda Prilogi k Uredbi (ES) št. 2400/96 in vnese kot zaščitena geografska oznaka (ZGO) v Register zaščitenih označb porekla in zaščitenih geografskih oznak iz člena 6(3) Uredbe (EGS) št. 2081/92.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. junija 2000

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] UL C 274, 28.9.1999, str. 5.

[4] UL L 327, 18.12.1996, str. 11.

[5] UL L 133, 6.6.2000, str. 19.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Meso in drobovina za prehrano, mesni izdelki

FRANCIJA

Canard á foie gras du Sud-Ouest (Chalosse, Gascogne, Gers, Landes, Périgord, Quercy) (ZGO)

--------------------------------------------------
Uredba Komisije (ES) št. 1532/2000

z dne 13. julija 2000

o spremembi Uredbe (ES) št. 805/1999 o določitvi nekaterih ukrepov za izvajanje Uredbe Sveta (ES) št. 718/1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 718/1999 z dne 29. marca 1999 o ukrepih glede zmogljivosti ladjevja Skupnosti za pospeševanje prevoza po celinskih plovnih poteh [1], in zlasti člena 9(3) Uredbe,

ob upoštevanju naslednjega:

(1) Člen 7 Uredbe (ES) št. 718/1999 zahteva, da Komisija predpiše podrobna pravila za izvajanje usmeritve glede zmogljivosti ladjevja Skupnosti, kakor jo opredeljuje navedena uredba.

(2) Člen 4 Uredbe Komisije (ES) št. 805/1999 [2], ki je bila sprejeta na podlagi Uredbe (ES) št. 718/1999, je določil razmerja za pravilo "staro za novo", ki naj se uporabljajo od 29. aprila 1999.

(3) Člen 4(2) Uredbe (ES) št. 718/1999 zahteva, da se razmerje "staro za novo" stalno zmanjšuje, da bi se čim prej in v rednih fazah zmanjšalo na nič, najkasneje pa do 29. aprila 2003. Zato bi bilo treba za leto 2000 določiti novo razmerje "staro za novo".

(4) Zaradi gospodarskega razvoja v različnih sektorjih trga prometa po celinskih plovnih poteh je primerno, da se zmanjšajo različna razmerja "staro za novo" iz člena 4 Uredbe (ES) št. 718/1999 in določena v členu 4 Uredbe (ES) št. 805/1999, ne da bi se s tem razveljavili dosežki strukturnega izboljšanja, ki se izvaja od leta 1990. Razmerje za prevoznike suhega tovora bi bilo treba zmanjšati na 0,80:1, kajti sektor še naprej raste. Razmerje za tankerje zahteva manjšo prilagoditev, na 1,15:1, ker razmere v tem sektorju ostajajo zaskrbljujoče in trg ne raste. Večja prilagoditev je potrebna pri razmerju za potisna plovila, na 0,50:1, saj presežki zmogljivosti v tem sektorju niso veliki.

(5) Glede ukrepov, predpisanih s to uredbo, je dala mnenje Skupina izvedencev za usmeritev glede zmogljivosti ladjevja Skupnosti in njenega pospeševanja, ustanovljena s členom 6 Uredbe (ES) št. 805/1999 -

SPREJELA NASLEDNJO UREDBO:

Člen 1

Uredba (ES) št. 805/1999 se spremeni:

1. v členu 4(1) se razmerje "1:1" nadomesti z "0,80:1";

2. v členu 4(2) se razmerje "1,30:1" nadomesti z "1,15:1";

3. v členu 4(3) se razmerje "0,75:1" nadomesti z "0,50:1".

Člen 2

Ta uredba začne veljati dvajseti dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. julija 2000

Za Komisijo

Loyola De Palacio

Podpredsednica

[1] UL L 90, 2.4.1999, str. 1.

[2] UL L 102, 17.4.1999, str. 64.

--------------------------------------------------
Uredba Komisije (ES) št. 1633/2000

z dne 25. julija 2000

o spremembi Uredbe (EGS) št. 2825/93 o določitvi nekaterih podrobnih pravil za uporabo Uredbe Sveta (EGS) št. 1766/92 v zvezi z določanjem in odobritvijo prilagojenih nadomestil glede žita, ki se izvaža v obliki nekaterih žganih pijač

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo Komisije (ES) št. 1510/2000 [2], in zlasti člena 13(5) Uredbe,

ob upoštevanju naslednjega:

(1) Po členu 6 Uredbe Komisije (ES) št. 1222/94 z dne 30. maja 1994 o skupnih izvedbenih pravilih za uporabo sistema dodeljevanja izvoznih nadomestil za nekatere kmetijske proizvode, izvožene v obliki blaga, ki ga ne zajema Priloga I Pogodbe, in o merilih za določanje zneska teh nadomestil [3], kakor je bila nazadnje spremenjena z Uredbo (ES) št. 701/2000 [4], je dodeljevanje izvoznih nadomestil za proizvode iz Uredbe Komisije (EGS) št. 2825/93 [5], kakor je spremenjena z Uredbo (ES) št. 3098/94 [6], pogojeno s potrdilom, ki v skladu s členom 6b Uredbe (ES) št. 1222/94 velja največ eno proračunsko obdobje. Proračunsko obdobje je določeno v členu 1(1a) Uredbe (ES) št. 1222/94 in teče od 1. oktobra v letu do 30. septembra v naslednjem letu. Člen 5 Uredbe (EGS) št. 2825/93 določa, da se koeficient, veljaven za količine žita, ki so pod nadzorom in se destilirajo, uporablja od 1. julija do 30. junija v naslednjem letu. Da bi olajšali upravljanje dejavnosti zadevnih destilarn, je treba ti dve obdobji uskladiti in tako čas veljavnosti koeficientov uskladiti s časom veljavnosti potrdil. V skladu s tem je treba spremeniti člen 5 Uredbe (EGS) št. 2825/93.

(2) Ukrepi, določeni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Drugi pododstavek člena 5 Uredbe (EGS) št. 2825/93 se nadomesti z naslednjim:

"Uporablja se od 1. oktobra do 30. septembra naslednjega leta. Ne glede na prejšnji stavek se za obdobje 2000/2001 uporablja od 1. julija 2000 do 30. septembra 2001."

Člen 2

Ta uredba začne veljati dan po objavi v Uradnem listu Evropskih skupnosti.

Uporablja se od 1. julija 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 25. julija 2000

Za Komisijo

Član komisije

Franz Fischler

[1] UL L 181, 1.7.1992, str. 21.

[2] UL L 174, 13.7.2000, str. 11.

[3] UL L 136, 31.5.1994, str. 5.

[4] UL L 83, 4.4.2000, str. 6.

[5] UL L 258, 16.10.1993, str. 6.

[6] UL L 328, 20.12.1994, str. 12.

--------------------------------------------------
Uredba Komisije (ES) št. 1904/2000

z dne 7. septembra 2000

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih oznak", določen v Uredbi Sveta (EGS) št. 2081/92 o zaščiti geografskih oznak in označb porekla za kmetijske pridelke in živila

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih oznak in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 1509/2000 [2], in zlasti člena 6(3) in (4) Uredbe,

ob upoštevanju naslednjega:

(1) V skladu s členom 5 Uredbe (EGS) št. 2081/92 je Italija poslala Komisiji vlogi za registracijo nekaterih imen kot označb porekla in geografskih oznak.

(2) V skladu s členom 6(1) navedene uredbe je ugotovljeno, da vlogi izpolnjujeta vse zahteve iz tega člena in zlasti vsebujeta vse zahtevane informacije v skladu s členom 4 Uredbe.

(3) Komisija ni prejela nobenega ugovora po členu 7 navedene uredbe glede imen iz Priloge k tej uredbi po objavi v Uradnem listu Evropskih skupnosti [3].

(4) Imeni je zato treba vnesti v Register zaščitenih označb porekla in zaščitenih geografskih oznak in ju zaščititi v vsej Skupnosti kot zaščiteno označbo porekla ali geografsko oznako.

(5) Priloga k tej uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 1651/2000 [5] –

SPREJELA NASLEDNJO UREDBO:

Člen 1

Imeni v Prilogi k tej uredbi se dodata Prilogi k Uredbi (ES) št. 2400/96 in vneseta kot zaščitena označba porekla (ZOP) ali zaščitena geografska oznaka (ZGO) v "Register zaščitenih označb porekla in zaščitenih geografskih oznak" iz člena 6(3) Uredbe (EGS) št. 2081/92.

Člen 2

Ta uredba začne veljati z dnem objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. septembra 2000

Za Komisijo

Franz Fischler

Član Komisije

[1] UL L 208, 24.7.1992, str. 1.

[2] UL L 174, 13.7.2000, str. 7.

[3] UL C 347, 3.12.1999, str. 2, inUL C 358, 10.12.1999, str. 2.

[4] UL L 327, 18.12.1996, str. 11.

[5] UL L 189, 27.7.2000, str. 15.

--------------------------------------------------

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Sadje, zelenjava in žito

ITALIJA

Castagna del Monte Amiata (ZGO)

La Bella della Daunia (ZOP)

--------------------------------------------------